L' ISO 3166-2 è 'a seconda vanne d'u stàndàrd ISO 3166. Ha state ccrejate pe codificà le nome de le suddivisiune territoriale de le naziune e de le aree dipendende. 'U scope d'u stàndàrd jè quidde de stabbilìe 'na serie de abbreviaziune 'ndernaziunale de le poste, da ausà pe le etichette de spedizione, le condeniture, e cchiù in generale, a tutte le vanne addò 'nu codece alfanumereche pò essere ausate pe 'ndicà 'na localitate jndr'à 'nu mode mene ambiggue e cchiù prateche d'u nome comblete. Jndr'à Uicchipèdie, le codece naziunale avènene ausate pe crrejà le collegaminde a le pàggene de le versiune naziunale ca so tande.

Quanne se parle d'inguinamènde, Tarde stè cchiù 'nguaiate de tutte: jè 'a cetate pesce inguinate d'Itàglie e d'Europe. Nu tenime 'nu sacche de crestiàne ca morene de tumore purcè a Tarde 'nu tenime le velene de l'industrie e, da sus, a' diossìne. Sime accussì inguaiate ca pure l'INES (Inventario nazionale delle emissioni e loro sorgenti) dice ca sime pegge d'a cetate cinese de Linfen, «Toxic Linfen», e d'a rumene Copşa Mică, ca sonde le cetate cchiù inguinate d'u munne. A Tarde jè presende 'u 92% d'a diossine tagliàne e 8.8% d'a diossine europea. Jndr'à dece anne, malattie cumme leucemie, mielome e linfome onne ccrisciute d'u 30-40%. A Tarde stonne 9 chile de diossine 'u triple da a' diossine du 'u disastre de Seveso ('a cetate lombarde condaminate jndr'à 'u 1976).

L'Asie jè 'u continende cu 'a cchiù granne altitudine medie (960 m); da 'u punde de viste sciugrafeche, pò essere scucchiáte 'n ttrè granne reggione: 'a reggione settentrionale, pianeggiande, costituite da 'u vascepiane turaniche-siberiane e da 'u tavolate siberiane; 'a reggione mediane, cu le gegantesche sisteme monduose; 'a reggione meridionale, fraziunate 'n ttrè granne penisole. 'U fiume Jenisej scucchie 'n dò parte 'u tavolate siberiane: l'oriendale (altopiane siberiane), cu vasce rilieve ca generalmende non ge arrivane a le 500 m, cu quacche cime cchiù elevate (monde Putorane, 2037 m; monde d'u Jenisej, 1122 m); l'occidentale (vascepiane siberiane), cu terre pianeggiande scucchiáte da 'u vascepiane turaniche da le alture d'a Chirghisie. 'A reggione mediane de le granne sisteme monduose combrende 'na fascie gegantesche de acrocore, altipiane e de catene ca se mèttene 'nzieme jndr'ô Pamir, 'a ""cime d'u munne"".

'U Die uagnone a cavadde d'u delfine raffigurate sus a 'u stemme, se ispire a quidde de le turnise magno-greche d'u periode de massime splendore d'a cetate.

D'abbasce a l'aspette andropeche, 'a chianure gangeteche, cchiù granne de 1 miglione de km², rappresènde une de le vanne d'a terre cchiù denzamènde populate e cciù javetate 'n'senze assolute, accumugghianne quase mmmienze migliarde de crestiáne. Jndr'ô bacine sue se iacchijène doje megalopule cumme Delhi e Calcutta, cu cchiù o mène 20 miglione de crestiáne 'ndotale, me se iacchijène almène otre 50 agglomerate ccu cchiù de 1 miglione de crestiáne.